SL Uradni list Evropske unije C 290/11

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2010/C 290/05

Št. pomoči: XA 138/10

Država članica: Belgija

Regija: Vlaanderen

Naziv sheme pomoči ali ime podjetja, ki prejme individualno pomoč: Communicatiemiddelen voor de korte keten — de kortste link naar de consument, najaar 2010

Pravna podlaga: Subsidiebesluit voor het project „Communicatiemiddelen voor de korte keten — de kortste link naar de consument” van Bioforum Vlaanderen vzw (zie bijlage).

Načrtovani letni izdatki po shemi ali skupni znesek individualne pomoči, dodeljene podjetju: 0,025 milijona EUR

Največja intenzivnost pomoči: Največja intenzivnost pomoči je 93,81 % dokazljivih stroškov predloženega projekta pomoči. Splošni stroški niso upravičeni do pomoči.

Datum začetka izvajanja: Pomoč se dodeli šele po podpisu odloka o pomoči s strani ministra in po zagotovitvi sredstev v proračunu (sredi avgusta do septembra 2010), pri čemer začne odlok veljati po objavi v Uradnem listu.

Trajanje sheme ali individualne pomoči: Do 31. decembra 2010

Cilj pomoči: Pomoč bo jeseni 2010 dodeljena organizaciji Bioforum z namenom podpreti trženje kratkih dobavnih verig na področju ekološke pridelave in hrane. Obenem bodo kmetijske prodajalne in stojnice za trženje deležne pomoči v obliki promocijskega gradiva (zastave, znaki, nalepke za avtomobile, transparenti) za povečanje njihove prepoznavnosti. Prav tako bo organizacija Velt znanje o ekološki pridelavi posredovala v obliki brošure z naslovom „Vergeten biogroenten“ (Pozabljena ekološko pridelana zelenjava), ki bo razdeljena med tržne udeležence kratkih dobavnih verig, ki jih lahko dajo svojim strankam kot darilo.

Pomoč se dodeli na podlagi člena 15 Uredbe (ES) št. 1857/2006. Pomoč lahko krije 100 % vrednosti naslednjih stroškov:

člen 15(2)(c): na področju svetovalnih storitev, ki jih zagotovijo tretje strani;

člen 15(2)(e): nudenje informacij o sistemih kakovosti, dostopnih za proizvode iz drugih držav, o generičnih proizvodih in o prehranjevalnih koristih generičnih proizvodov ter njihovi priporočeni uporabi;

člen 15(2)(f): publikacije, kot so katalogi ali spletne strani, ki nudijo informacije o proizvajalcih iz določene regije ali določenih proizvodov, pri čemer je treba zagotoviti, da so te informacije in predstavitve nepristranske in da imajo vsi zadevni proizvajalci enake možnosti za sodelovanje v publikacijah. Pomoč se dodeli samo za dejavnosti in informativno gradivo, kjer ni navedbe nobene reference glede porekla proizvoda.

Projekt ne zagotavlja pomoči za oglaševanje.

Upoštevajo se vsi odstavki člena 15.

Zadevni gospodarski sektorji: Ekološka pridelava

Pomoč se dodeli izključno malim in srednje velikim podjetjem.

Naziv in naslov organa, ki dodeli pomoč:

Departement Landbouw en Visserij Afdeling Duurzame Landbouwontwikkeling Koning Albert II laan 35, bus 40 1030 Bruxelles/Brussel BELGIQUE/BELGIË

Spletni naslov: http://lv.vlaanderen.be/nlapps/docs/default.asp?id=1629

Drugi podatki: —

Jules VAN LIEFFERINGE Generalni sekretar

Št. pomoči: XA 139/10

Država članica: Belgija

Regija: Vlaanderen

Naziv sheme pomoči ali ime podjetja, ki prejme individualno pomoč: Facultatieve subsidie aan KVLV vzw

Pravna podlaga: Ministerieel Besluit houdende de toekenning van een facultatieve subsidie aan KVLV vzw.

Načrtovani letni izdatki po shemi ali skupni znesek individualne pomoči, dodeljene podjetju: 25 000 EUR

Največja intenzivnost pomoči: 100 %

Datum začetka izvajanja:

Trajanje sheme ali individualne pomoči: Do 31. decembra 2010

Cilj pomoči: Tehnična pomoč (člen 15 Uredbe (ES) št. 1857/2006)

Zadevni gospodarski sektorji: A1 – Kmetijska proizvodnja in lov ter z njima povezane storitve

Naziv in naslov organa, ki dodeli pomoč:

Vlaamse overheid — Departement Landbouw en Visserij Koning Albert II laan 35, bus 40 1030 Bruxelles/Brussel BELGIQUE/BELGIË

Spletni naslov: http://lv.vlaanderen.be/nlapps/docs/default.asp?id=1724

Drugi podatki: Priložena pravna podlaga je trenutno še v fazi osnutka.